stanford-oval/wikipedia huggingface dataset:
סינדרלה (סרט, 2021)
הפקה

באפריל 2019 הודיעה חברת סרטי קולומביה על סרט מוזיקלי של "סינדרלה", כשקיי קנון מתפקדת כתסריטאית ובמאית הסרט. ג'יימס קורדן הוא אחד המפיקים באמצעות חברת ההפקות "פולוול 73" עם ליאו פרלמן, ג'ונתן קדין ושאנון מקינטוש.
שלב הצילומים החל בחודש פברואר 2020 בבריטניה. הצילומים הושעו בחודש מרץ 2020 בגלל מגפת הקורונה. הצילומים התחדשו בחודש אוגוסט 2020, והסתיימו בספטמבר 2020.
המרכבה של סינדרלה נועדה לקדם את חברת מרצדס בנץ.
מוזיקה

| --- | --- |

 פסקול מאת אמנים שונים
 יצא לאור:  3 בספטמבר 2021
 סוגה:  סרט בסוגת ספרות עלילה ספקולטיבית, סרט אגדות 
 אורך:  46:09
 חברת תקליטים:  אפיק ‏•‏‏ קולומביה
 הפקה:  ג'יימס קורדן 
 
בחודש אפריל 2019 הוכרז כי קמילה קביו עובדת על המוזיקה לסרט. בחודש אוקטובר 2020 אישרה אידינה מנזל כי לה ולקביו יהיו שירים מקוריים בסרט. בחודש אוגוסט 2021 יצא לאור רשימת השירים הצפויים להיכלל בפסקול הסרט ועטיפת הפסקול. ב-3 באוגוסט פורסם כי הפסקול יצא לאור ביום צאתו של הסרט - 3 בספטמבר 2021.
הפסקו יצא בארצות הברית על ידי חברת אפיק רקורדס, בבריטניה הופץ הפסקול על ידי חברת קולומביה רקורדס  וסוני מיוזיק אנטרטיינמנט הפיצה את הפסקול בשאר העולם. "Million to One", המבוצע על ידי קמילה קביו, יצא לאור ב-21 ביולי 2021 כסינגל המוביל מהפסקול. "Somebody to Love", המבוצע על ידי ניקולס גאליצין, יצא לאור כסינגל שיווקי ב-3 באוגוסט עם פתיחת ההזמנה המוקדמת של האלבום.
| Cinderella (Original Motion Picture Soundtrack)> מס' | Cinderella (Original Motion Picture Soundtrack)> שם | Cinderella (Original Motion Picture Soundtrack)> כותב(ים) | Cinderella (Original Motion Picture Soundtrack)> מבצע/ים | Cinderella (Original Motion Picture Soundtrack)> משך | Cinderella (Original Motion Picture Soundtrack)>  | Cinderella (Original Motion Picture Soundtrack)>  | Cinderella (Original Motion Picture Soundtrack)>  | Cinderella (Original Motion Picture Soundtrack)>  | Cinderella (Original Motion Picture Soundtrack)>  |
| --- | --- | --- | --- | --- | --- | --- | --- | --- | --- |
| 1. | Rhythm Nation / You Gotta Be  | ג'נט ג'קסון, ג'יימס האריס השלישי, טרי לואיס, דס'רי וויקס ואשלי אינגרם | קמילה קביו, אידינה מנזל וצוות שחקני הסרט | 4:37 |  |  |  |  |  |
| 2. | Million to One  | קביו וסקוט האריס | קמילה קביו | 3:23 |  |  |  |  |  |
| 3. | The New Barry  | קאי קאנון וקית' הריסון וג'נסן קרפ | בן ביילי סמית | 0:54 |  |  |  |  |  |
| 4. | Somebody to Love  | פרדי מרקיורי | ניקולס גליצין וצוות שחקני הסרט | 3:46 |  |  |  |  |  |
| 5. | Material Girl  | פיטר בראון ורוברט רנס | אידינה מנזל וצוות שחקני הסרט | 2:20 |  |  |  |  |  |
| 6. | Am I Wrong  | וויליאם לארסן, וינסנט דרי, אבדולי ג'אלו וניקולאי סרבה | קמילה קביו, ניקולס גליצין, אידינה מנזל וצוות שחקני הסרט | 3:23 |  |  |  |  |  |
| 7. | Million to One (Reprise)  | קביו והאריס | קמילה קביו | 1:15 |  |  |  |  |  |
| 8. | Shining Star  | פיליפ ביילי, לורנצו דאן ומוריס וייט | בילי פורטר וצוות שחקני הסרט | 3:56 |  |  |  |  |  |
| 9. | Whatta Man / Seven Nation Army  | דייב קרופורד, חורבי אזור, שריל ג'יימס וג'ק וייט | ניקולס גליצין וצוות שחקני הסרט | 3:09 |  |  |  |  |  |
| 10. | Perfect  | אד שירן | קמילה קביו וניקולס גליצין | 3:07 |  |  |  |  |  |
| 11. | Dream Girl  | מנזל ולורה ולץ | אידינה מנזל וצוות שחקני הסרט | 2:58 |  |  |  |  |  |
| 12. | Million to One / Could Have Been Me (Reprise)  | קביו, האריס, ריק פארקהאוס, אדם סלאק, לוק שפילר, ג'ורג' טיזרד וג'ושוע וילקינסון | קמילה קביו וניקולס גליצין | 1:17 |  |  |  |  |  |
| 13. | Let's Get Loud  | גלוריה אסטפן, פלאביו סנטנדר | קמילה קביו, ניקולס גליצין, אידינה מנזל וצוות שחקני הסרט | 5:29 |  |  |  |  |  |
| 14. | Score Suite  | דנה ווייס | מיכאל דנה וג'סיקה וייס | 6:35 |  |  |  |  |  |
| משך כולל: | משך כולל: | משך כולל: | משך כולל: | 46:09 |  |  |  |  |  |
הפצה

ביוני 2019 קבעה חברת סוני את יציאתו לאור של הסרט ל-5 בפברואר 2021. עם זאת, בחודש ינואר 2021 הסרט נדחה ל-16 ביולי 2021.
בחודש מאי 2021 פורסם כי אולפני אמזון קנו את זכויות הסרט והוא יופץ בשירות הסטרימינג של החברה, פריים וידאו בשנת 2021.
ההצצה הרשמית הראשונה יצאה לאור ב-30 ביוני 2021. הקדימון הרשמי לסרט יצא לאור ב-3 באוגוסט של אותה השנה.
הערות שוליים

1 2  Camila Cabello to Star in New ‘Cinderella’ Movie for Sony, Variety, ‏10 באפריל 2019 (באנגלית)
↑  Kay קאנון on Instagram: “Day 1 of shooting down. A gazillion more days to goooooooo! #director #writer #filmmaking”, באתר Instagram (באנגלית)
↑  Sony’s ‘Cinderella’ Musical UK Shoot Shut Down For Two Weeks Over Coronavirus, Deadline, ‏16 במרץ 2020 (באנגלית)
↑  Camila Cabello’s ‘Cinderella’ Movie At Sony Heading Back To Production In UK After COVID-19 Shutdown, Deadline, ‏18 באוגוסט 2020 (באנגלית)
↑  קיי קאנון, "SAP POST: Tonight we wrapped our main unit on @cinderellamovieofficial...", אינסטגרם (באנגלית)
↑  Condé Nast, Camila Cabello And Billy Porter’s Reimagined ‘Cinderella’ Is A High Fashion Fairytale, British Vogue, ‏2021-08-25 (באנגלית בריטית)
↑   ציוץ של אידינה מנזל ברשת החברתית אקס (טוויטר), 25 באוקטובר 2020
↑  Cinderella (Original Motion Picture Soundtrack) by Cinderella Original Motion Picture Cast (באנגלית אמריקאית), נבדק ב-2021-08-03
↑   ציוץ של Film Music Reporter ברשת החברתית אקס (טוויטר), 3 באוגוסט 2021
↑  Nissen, Dano (9 ביוני 2019). "'Cinderella' Musical Comedy, Kevin Hart's 'Fatherhood' Get Release Dates". Variety. נבדק ב-7 בינואר 2020. {{cite news}}:  (עזרה)
↑  Anthony D'Alessandro, Sony’s Camila Cabello ‘Cinderella’ Dances To Summer, ‘Ghostbusters: Afterlife’ To Fall, ‘Uncharted’ Eyes 2022 & More, Deadline, ‏22 בינואר 2021 (באנגלית אמריקאית)
↑  Fleming Jr, Mike (6 במאי 2021). "Amazon To Premiere Camila Cabello Screen Debut 'Cinderella' In Deal With Sony Pictures". Deadline Hollywood. נבדק ב-6 במאי 2021. {{cite web}}:  (עזרה)
↑   Cinderella – Official First Look I Prime Video, קדימון הסרט בערוץ "AmazonPrimeVideo", באתר יוטיוב (אורך: 0:50), 30 ביוני 2021
↑   Cinderella - Official Trailer | Prime Video, קדימון הסרט בערוץ "Amazon Prime Video", באתר יוטיוב (אורך: 3:00), 3 באוגוסט 2021
נמל עכו

| --- | --- |

 מיקום
 מדינה:  ישראל ישראל
 מיקום:  עכו
 גוף מים:  הים התיכון
 קואורדינטות:  32°55′10″N 35°04′11″E﻿ / ﻿32.9194°N 35.0697°E﻿ / 32.9194; 35.0697
 
 אתר רשמי
 he
 
נמל עכו - שלבים היסטוריים ושלבי מחקר
מראה מהאוויר של העיר העתיקה בעכו ושל הנמל. מגדל הזבובים נראה בחלקה העליון של התמונה והנמל הפיזני מימין לעיר, ממש מתחת לשובר הגלים
מפת עכו של הקרטוגרף הוונציאני מרינו סנודו (1321), בה נראים שובר הגלים הדרומי והסוללה המזרחית (מימין למעלה)
סירות בנמל
מגדל הזבובים והמגדלור שניצב לידו
נמל עכו הוא מרינה ומעגן דיג השוכן בצפונו של מפרץ עכו, בפינה הדרום-מזרחית של עכו העתיקה. הנמל הוכרז כמרינה בשנת 1982, וזו מופעלת על ידי החברה לפיתוח עכו העתיקה באמצעות קבלני משנה. בנמל חמישה מזחי אצבע, והאזור הסמוך לרציף היבשתי משרת בעיקר סירות דיג.
היסטוריה > העת העתיקה

סביר כי נמלה הראשון של העיר היה ממוקם בשפכו של נחל נעמן מדרום לתל עכו, בה שכן היישוב העירוני עד לתקופה ההלניסטית, אולם שינויים בתוואי הנחל ושקיעת אדמת סחף מקשים על מציאת ממצאים התומכים בכך. יוסף בן מתתיהו ציין כי כלי שיט נכנסו לאפיק הנחל כדי לטעון חול ששימש לתעשיית הזכוכית. עכו נזכרה כעיר נמל בתעודה מהעיר אוגרית במאה ה-14 לפנה"ס.
הנמל במיקומו הנוכחי נזכר לראשונה בכתובת פיניקית מהתקופה הפרסית. הכתובת המתוארכת למאה ה-6 לפנה"ס או למאה ה-5 לפנה"ס, נמצאה בשובר הגלים הדרומי. ממצאים מחפירות שנערכו במקום מעידים כי יסודות שובר הגלים בנויים בשיטות פיניקיות. זנון, פקיד תלמאי, ציין בפפירוס משנת 259 לפנה"ס, כי מנמל עכו יוצאה חיטה למצרים. גילויים רבים המתוארכים למאה ה-3 לפנה"ס ולאחריה, מעידים כי חשיבותו של הנמל עלתה בתקופה ההלניסטית, ועכו הייתה לעיר הנמל החשובה ביותר בארץ ישראל. שרידיה של רצפת אבני כורכר מהתקופה ההלניסטית, השוכנת בסמוך לחומת הים המזרחית, התגלו בתחילת שנת 2009. אורכו של הקטע שנחשף בחפירות הוא 15 מטר ורוחבו ארבעה מטרים. הרצפה שוכנת בעומק של כמטר מתחת לפני הים והיא עשויה לספק מידע אודות גובה מפלסו של הים התיכון בעת הקמתה. עוד התגלתה בתחומי הנמל כמות גדולה של שרידי אמפורות מתקופה זו, שמוצאן בערי הים האגאי. במהלך שנת 2012 בוצעו חפירות נוספות למרגלות חומת הים הדרומית ונחשף המשך הרציף הימי וכן אבני קשירה גדולות ששימשו לקשירת הספינות שעגנו בנמל. משקל אבני הקשירה נע בין 250–300 ק"ג. בקרקעית הנמל נמצאו כלי חרס רבים כולל עשרות כלים שלמים ושברי חרס רבים. מקור כלי החרס הוא מאיי הים האיגאי כגון רודוס, קוס ועוד.
התפתחות הנמל המשיכה בתקופה הרומית, ולתקופה זו מתוארכים שרידיו של שובר הגלים הדרומי. חלקו המזרחי שוכן מתחת לשובר הגלים המודרני ואילו שרידי חלקו המערבי נמצאים ב"נמל הפיזאני". למרות חשיבותו של נמל קיסריה המשיך נמל עכו והיה הנמל הראשי ששימש את הצבא הרומי בעת המרד הגדול. הוא הופיע על מטבע רומי מהמאה ה-2 שהראה מבנה ובו קשתות, הנמשך לאורך שובר הגלים הדרומי. במטבע אחר נראה מגדלור שניצב, כנראה, על אי הזבובים. מספר האמפורות שהתגלה בנמל מתקופה זו גדול פי שלושה מהממצאים מהתקופה ההלניסטית. חלה עלייה במגוון הטיפוסים ובאזורי המוצא של האמפורות, ומוצאה של הקבוצה הדומיננטית ביותר הוא מצפון אפריקה.
היסטוריה > ימי הביניים

בתקופה הביזנטית הורע מצבו של הנמל ושובר הגלים הדרומי נהרס. הסולטאן מועאויה הראשון הקים במקום מספנה אך זו פעלה זמן קצר בלבד. מושל מצרים אחמד אבן טולון בנה את הנמל מחדש במחצית השנייה של המאה ה-9, והוא זה שהקים את הסוללה המזרחית שנמשכה אל תוך מי הים בהמשך לחומת היבשה המזרחית. סוללה זו, השקועה מתחת לפני הים, חיברה את מגדל הזבובים אל חופו הצפוני של מפרץ עכו, והגדילה את שטחו של הנמל במידה ניכרת. סביר כי הוקמה כדי להגן על הנמל מפני אויבים, שכן הגלים המגיעים אל הנמל ממזרח אינם מסכנים את האוניות העוגנות בו. הסוללה נראית היטב בתצלומים מהאוויר (לדוגמה ב-Google Earth).
הצלבנים כבשו את עכו בשנת 1104 לאחר מצור מהים ומהיבשה, ובתקופתם הגיעה חשיבותו של נמל עכו לשיאה בכל הזמנים. התנועה הימית בין ארץ ישראל לאירופה עברה דרכו, ועיקר הפעילות המסחרית בנמל התמקד בחלקו המערבי, ברציפיו ששכנו ברובע הפיזאני וברובע הוונציאני של העיר. עוד ידוע מתיאורים של בני התקופה כי שער הנמל הוגן בשרשרת. למרות חשיבותו, לא ענה נמל עכו על הצרכים, והוא לא היה מסוגל להתמודד עם היקף התנועה הימית. מסיבה זו נאלץ חלק מהאוניות שפקדו אותו לעגון מחוץ לו, וכבר בתקופה זו היו אוניות שבשל גודלן לא היו יכולות לבוא בשעריו.
כיבוש עכו בידי הממלוכים לאחר מצור ב-1291, הביא להריסתם של העיר ושל הנמל. אך שרידיו של מזח עץ המתוארכים למאה ה-14 מעידים כי הנמל המשיך והיה בשימוש גם בתקופה זו.
היסטוריה > העת החדשה

הנמל שב וצבר חשיבות באמצע המאה ה-18, כאשר דאהר אל עומר ביצר את עכו ופתח במפעלי בנייה רבים בעיר, אולם לשיא שגשוגם מאז השלטון הצלבני הגיעו העיר והנמל בתקופתו של השליט הבא של העיר, אחמד אל-ג'זאר. ב-1799 הטיל נפוליאון מצור על עכו, ואל-ג'זאר הגן על הכניסה לנמל על ידי טיבוע אונייה לרוחבו. ב-1966 התגלו במקום שרידיה של ספינה טרופה שאורכה המקורי היה 34 מטר ורוחבה עמד על חמישה מטרים. ייתכן שזו הספינה שהוטבעה בעת מצור נפוליאון. עם זאת, בנמל עכו ובסמוך לו נתגלו שרידיהן של שמונה ספינות טרופות נוספות - אחת מהתקופה הרומית, אחת מהמאה ה-11 עד המאה ה-13, שלוש מהתקופה העות'מאנית, והיתר מתחילת המאה ה-20.
בעשור הרביעי של המאה ה-19 שימש הנמל את הצי המצרי של מוחמד עלי ואבראהים פאשא, אך הוא חרב בהפגזת עכו בידי הצי הבריטי בשנת 1840. שקיעתו הסופית של הנמל התרחשה במאה ה-20, כאשר הבריטים בחרו בנמל חיפה ועשוהו לשער הימי הראשי של ארץ ישראל. מאז משמש נמל עכו בעיקר כנמל דייגים וכמעגן נופש. שובר הגלים הנוכחי נבנה ב-1965 על גבי שרידיו של שובר הגלים הדרומי מהעת העתיקה, ומימי הנמל הועמקו בין השנים 1993–1999. מעבר לספינות שהתגלו בנמל ולידו, התגלו במקום אלפי ממצאים נוספים הכוללים עוגנים, חפצי דיג, מטעני ספינות, מטבעות, כלי חרס, כלי נשק ותחמושת.
בספטמבר 2023 תיאר את הנמל משה גלעד. עגנו בו 50 סירות דיג ותיירות. בשיפוץ שהסתיים זמן קצר קודם לכן נבנתה במת בטון רחבה ומוגבהת ועליה הוצבו מיטות שיזוף וספסלי עץ. הנמל הפיזאני נשלט לחלוטין על ידי מסעדות.
מגדל הזבובים

מגדל הזבובים (V במפה) הוא מבנה מבוצר השוכן על אי קטן במפרץ עכו, סמוך אל הכניסה אל הנמל. השרטון עליו שוכן המגדל שימש כרציף עגינה באורך של 60 מטר וברוחב של 12 מטר החל בתקופה הפרסית. השרטון יצר פתח ברוחב של 60 עד 70 מטר בינו לבין שובר הגלים הדרומי של הנמל. בעבר היה מגדל הזבובים מחובר אל חופו הצפוני של מפרץ עכו באמצעות סוללה השקועה כיום מתחת לפני הים. המגדל הראשון במקום נבנה ככל הנראה בתקופה ההלניסטית. במאה ה-17 הוקם במקום מסגד ששרידיו ניכרים עד היום. ליד מגדל הזבובים ניצב מגדלור מודרני. שמו של המגדל ניתן לו על ידי הצלבנים, אשר טעו לחשוב את עכו לעקרון הפלשתית, ואת המבנה המבוצר למקדשו של האל בעל זבוב.
הנמל הפיזאני

"הנמל הפיזאני" (III במפה) הוא מפרצון מסולע בקטע המזרחי של חומת הים הדרומית של עכו. למרות שמו של המקום נראה שלא שכן בו נמל, שכן מי הים בו רדודים וזרועים בשרטונים ובשרידיו של שובר הגלים הדרומי מהעת העתיקה, והוא חשוף לרוחות דרומיות ודרום-מערביות. עם זאת ייתכן כי הנמל הפיזאני שימש סירות קטנות אשר הובילו סחורה ונוסעים מאוניות שעגנו בלב ים, וחסכו בכך בתשלום דמי העגינה בנמל עצמו. המקום נקרא על שם הרובע הפיזאני הצלבני שבו הוא שוכן.
הערות שוליים

↑  מאיר שש, עכו הימית. עכו, בית הספר לקציני-ים עכו, 1981.
↑  עדותן של ידיות חתומות על מגמות בהתפשטות עכו ההלניסטית, לפי נתוני ג'רלד פינקלשטיין
↑  רציף מהתקופה ההלניסטית התגלה בעכו
↑  אמפורות מספרות – חידושים בחקר המסחר הימי של עכו על פי ממצאים מחפירות הנמל והעיר
↑  רשות העתיקות
↑  רן שפירא, תעלומת הקרב מול מגדל הזבובים, באתר הארץ, 10 במרץ 2007
↑   משה גלעד, השיפוץ נראה יפה ויש אפילו צל, אבל לא בטוח שזה מתאים לנמל עכו, באתר הארץ, 6 בספטמבר 2023
גליל בן שאנן

גליל בן שאנן (נולד ב-27 ביוני 1982) הוא כדורגלן עבר ישראלי ששיחק בעמדת השוער.
קריירה

בן שאנן התחיל את הקריירה שלו במחלקת הנוער של הפועל תל אביב. בעונת 2002/2003 עלה לסגל הקבוצה הבוגרת ושימש כשוער שלישי. בעונת 2004/2005 הושאל למכבי רמת עמידר על מנת לצבור דקות משחק, ובעונה שלאחר מכן הושאל להפועל מרמורק. בעונת 2006/2007 חזר להפועל תל אביב כשוער שני, וב-17 בפברואר 2007 ערך את הופעת הבכורה שלו בליגת העל, במשחק נגד מ.ס. אשדוד. ב-31 באוקטובר 2007 ספג כרטיס אדום במהלך ההפסד 5-0 לבית"ר ירושלים במסגרת גביע הטוטו. בעונה זו שותף בן שאנן ב-9 משחקי ליגה ו-3 משחקי גביע הטוטו, ובאף אחד מהמשחקים הוא לא הצליח לשמור על שער נקי.
לקראת עונת 2008/2009 הושאל בן שאנן להפועל חיפה ששיחקה אז בליגה הלאומית, והיה שותף לחזרה של המועדון לליגת העל אחרי 4 שנות היעדרות. ב-23 ביוני 2009 סיכם לעונה נוספת בחיפה. ב-19 באוגוסט 2009 הבקיע את שער הבכורה שלו בקריירה בתיקו 1-1 נגד מכבי אחי נצרת במסגרת שלב הבתים של גביע הטוטו מפנדל בדקה ה-22 של המשחק. בן שאנן התקשה לשחזר יכולתו הטובה בליגת העל ושמר על רשת נקייה רק ב-3 משחקי ליגה מתוך 17. במהלך ינואר 2010 חזר להפועל מרמורק.
לקראת עונת 2010/2011 חזר להפועל תל אביב כשוער שני, והיה שותף לעלייה ההיסטוריה של הפועל לשלב הבתים של ליגת האלופות ואף שיחק במשקים נגד ז'לייזניצ'אר סרייבו בהם לא ספג, ובמשחק הראשון אף עצר פנדל. לאחר הגעתו של איתמר ניצן במהלך העונה, הפך בן שאנן לשוער השלישי של המועדון. בינואר 2012 הושאל למכבי באר שבע. בקיץ 2012 חתם בהפועל באר שבע בה שימש כשוער שני, אך קיבל את אפודת השוער הראשון ברוב משחקי הקבוצה בגביע הטוטו והגיע עמה לגמר בו הפסידה להפועל חיפה. לאחר פציעתו של אוסטין אג'ידה השוער הראשון של המועדון, הפך בן שאנן לשוער הראשון של הקבוצה למשך חודש.
בקיץ 2013 חתם בן שאנן בהפועל רמת השרון, אך עבר להפועל אשקלון עוד לפני תחילת העונה. ב-15 בינואר 2015 הצטיין בן שאנן במהלך דו-קרב בעיטות הכרעה נגד בית"ר ירושלים במסגרת גביע המדינה כאשר הדף שני פנדלים וסייע לקבוצתו להעפיל לשלב הבא. בינואר 2016 שבר את הקרסול ובכך סיים את העונה.
ב-7 ביולי 2016 חתם בן שאנן במכבי יבנה מליגה א' ובמקביל המשיך בהפועל אשקלון כמאמן שוערים. בסיום עונת 2016/2017 פרש ממשחק פעיל.
הערות שוליים

↑  דורון בן דור, ‏גליל בן שאנן סיכם לעונה נוספת בהפועל חיפה, באתר ONE‏, 23 ביוני 2009
↑  ליאור טימור, ‏מתחזקים: גליל בן שנן חתם בהפועל ברמת השרון, באתר ONE‏, 30 במאי 2013
↑  זיו אברג'יל, ‏אזגי בונה קבוצה לעליה? גליל בן שנן הצטרף להפועל אשקלון, באתר ערוץ הספורט, 15 ביולי 2013
↑  גייל מיכאלי, מכה קשה לאשקלון: השוער גליל בן שנן גמר את העונה, 19 ביוני 2016, באתר דאבל פס
↑  מיכאל וייסרמן, גליל בן שאנן חתם במכבי יבנה, 7 ביולי 2016, באתר דאבל פס
ישראל פוגל

ישראל פוגל (נולד בשנת 1949) הוא כדורגלן עבר ישראלי ששיחק בעמדת החלוץ. במרבית הקריירה שלו שיחק בקבוצת הפועל כפר סבא, עמה זכה באליפות אחת ובשני גביעים, ולזכותו שש הופעות במדי נבחרת ישראל.
קריירה

פוגל החל לשחק כדורגל בקבוצת הילדים של הפועל פתח תקווה, ובהמשך עבר לקבוצת הנערים של הפועל כפר סבא, בה שיחק כחלוץ. פציעת שוער הקבוצה הובילה את המאמן שלמה טננבאום להסב את פוגל לתפקיד זה, ובחמשת המשחקים האחרונים של העונה, בהם עמד בין הקורות, שמר על רשת נקייה. בעקבות זאת זומן כשוער לנבחרת הנוער. בעונת 1966/1968 ערך את הופעת הבכורה בקבוצה הבוגרת, ועלה עמה לליגה הבכירה.
בשנת 1970 היה אמור לעבור לקבוצת מכבי תל אביב, אך הפועל כפר סבא סבלה ממכת פציעות, ולכן נשאר בקבוצה ועבר לשחק כחלוץ. במשחק הראשון מול בית"ר תל אביב הבקיע צמד שערים. במחצית הראשונה של המחזור העשירי של עונת 1970/1971 הבקיע שלושער לרשתה של קבוצת הפועל תל אביב, ולקראת סוף המשחק החליף את השוער יאיר נוסובסקי שנפצע. בינואר 1973 הבקיע שלישייה נוספת במסגרת משחק הגביע נגד הפועל טירת כרמל, על אף שנפגע בתחילת המשחק בהיתקלות עם שוער היריבה. לאחר המשחק נלקח לבית חולים ואושפז, לאחר שהתברר כי הוא סובל מקרע בכליה.
בעונת 1974/1975 היה פוגל שותף לזכייתה הראשונה של הפועל כפר סבא בגביע המדינה, ובעונה שלאחר מכן זומן לראשונה לנבחרת ישראל וערך את הופעת הבכורה שלו במשחק ידידות מול מקסיקו. בסיום עונת 1976/1977 ירד עם הקבוצה לליגה הארצית, והיה שותף לחזרתה לליגה הבכירה עונה לאחר מכן. בעונת 1979/1980 הבקיע שלושער במסגרת רבע גמר גביע המדינה, בניצחון 5–2 על מכבי פתח תקווה. במשחק הגמר כבש צמד בניצחון 4–1 על מכבי רמת עמידר והניף את הגביע כקפטן הקבוצה. בעונת 1981/1982 היה שותף לזכייתה של הקבוצה באליפות בפעם היחידה בתולדותיה. בעונה לאחר מכן ירד עם הקבוצה לליגה הארצית, ושב עמה לליגה הבכירה כעבור עונה אחת.
בסיום עונת 1984/1985 עזב פוגל את הפועל כפר סבא, והצטרף לקבוצת בית"ר נתניה מהליגה הארצית. בעונתו הראשונה בקבוצה הבקיע 17 שערים, סיים כמלך השערים של הליגה, וסייע להעפלתה לליגה הבכירה. במחזור ה-11 של עונת 1986/1987 ערך את הופעתו האחרונה בליגה הבכירה, ולאחר מכן פרש ממשחק פעיל.
תארים

אליפות: 1981/1982
גביע המדינה: 1975, 1980
הערות שוליים

↑  או חלוץ, או שוער. או חלוץ, באתר הארץ, 2 בספטמבר 2011
1 2  איתן אורטסמן,השוער שהפך למבקיע שערים הוצא מפעולה ע"י...שוער, מעריב, 16 בינואר 1973, עמ' 10
↑  ישעיהו פורת, פוגל מוטט את הפועל תל אביב, מעריב, 20 בדצמבר 1970, עמ' 21
↑  יעקב דץ, ישראל פוגל זומן לאימוני הנבחרת, דבר, 28 במאי 1980
↑  גביע המדינה להפועל כפר סבא, דבר, 5 ביוני 1980
Planet Zero

Planet Zero (בתרגום חופשי לעברית: כוכב הלכת אפס) הוא אלבום האולפן השביעי של להקת הרוק האמריקאית שיינדאון שיצא לאור ב-1 ביולי 2022 בהפצת חברת התקליטים אטלנטיק רקורדס. האלבום הוקלט באולפן "Big Animal" בצ'ארלסטון שבדרום קרוליינה, השייך לבסיסט הלהקה, אריק בס, שגם הפיק את האלבום.
רקע

האלבום הוכרז סופית ב-26 בינואר 2022, במקביל ליציאת הסינגל הראשון מתוכו, שנושא את שמו של האלבום. האלבום הופק על ידי חבר הלהקה, הבסיסט אריק בס. זהו האלבום השני שבס מפיק, אחרי האלבום Attention Attention. האלבום נכתב והוקלט במהלך מגפת הקורונה באולפן ההקלטות החדש של בס, "Big Animal Studio" בצ'ארלסטון, קרוליינה הדרומית. סולן הלהקה, ברנט סמית, תיאר את סגנונו המוזיקלי של האלבום כ"עירום" ביחס לאלבומיה הקודמים של הלהקה. עוד תיאר סמית את האלבום כ"שנוי במחלוקת" וציין כי האלבום ייגע בנושאים שהלהקה התרחקה מהם בעבר. בין הנושאים, שהם תובנות מ-22 חודשים של חיים תחת מגפה עולמית; כישלונן של הרשתות החברתיות, עניינים של בריאות נפשית, הקיטוב הפוליטי, התקשורת המגויסת ותרבות הביטול.
שם האלבום הוא כינוי שהמציא בסיסט הלהקה, אריק בס, לארצות הברית במהלך מגפת הקורונה. לדבריו:
זה היה הכינוי שלי ל[ארצות הברית]. נראה היה שיש אפס אינטליגנציה, אפס סובלנות לדעות של אחרים, אפס לקיחת אחריות. הסתכלנו אחד על השני ואמרנו לעצמנו "בוא נכתוב שיר על מה שקורה על כוכב הלכת אפס" ... זו הצצה אל העתיד אם נמשיך לנהוג כך זה בזה. האלבום הזה הוא אזהרה, במובנים רבים, לכולם. זה לא אלבום לימין הפוליטי, לא לשמאל הפוליטי, לשחורים, לבנים, אסייאתים, היספנים. זה אלבום לכולנו ... הוא מספק הצצה לעתיד פוטנציאלי ומהווה אזהרה שאם לא נתחיל לראות הכל בצורה אנושית, אנחנו בדרך למקום רע מאוד.
סמית הסביר שהאלבום לא התחיל כאלבום דיסטופי, אלא כאלבום מלא תקווה. חברי הלהקה התחילו לכתוב בגישה אופטימית, אך ככל שעבר הזמן התחלפה הגישה:
כשהתחלנו לכתוב, אמרנו לעצמנו, "האם אנחנו מתכוונים לנסות לנבא את העתיד, את מה שיהיה כאן בעוד שלוש שנים? הרי זה לא יישאר ככה. דברים ישתפרו". ככל שעבר הזמן מה שקרה הוא שלא רק שהעניינים לא השתפרו, אלא שהקיטוב הקצין. תמיד היינו להקה כנה, ובלתי אפשרי היה להימנע מלכתוב על מה שראינו שקורה... זוויות ראייה שנדחקות, מה שמביא לפילוג בינינו. אנחנו מרגישים שזה ממש מסוכן.
הגיטריסט זק מאיירס ציין:
אנחנו רואים את העתיד הדיסטופי שאנחנו מדברים עליו מתקרב, ואנחנו מאבדים את היכולת לדבר אחד עם השני, לשמוע דעות שונות משלנו ולא להאשים את הצד השני בגזענות או הסתה.
נושא

האלבום הוא אלבום קונספט שבמרכזו דמות בשם סיירין (Cyren). סיירין היא רובוט שתפקידו לקבל תושבים חדשים לכוכב הלכת אפס, כוכב שבו אין לאיש אחריות על מעשיו, אין מצפון ואין מקום לדעות שונות מאלו של הרשתות החברתיות והתקשורת המרכזית.
יציאת האלבום

ב-26 בינואר 2022 הלהקה הוציאה לאור את הסינגל המוביל מתוך האלבום, שקרוי גם הוא "Planet Zero". האלבום עצמו אמור היה לצאת לאור ב-22 באפריל 2022. הסינגל נכנס למצעד הרוק המיינסטרימי של הבילבורד במקום ה-21, הגיע למקום הראשון לאחר 5 שבועות, והיה בכך לסינגל ה-17 של הלהקה שמגיע להישג.
ב-25 במרץ הוציאה הלהקה שיר נוסף מתוך האלבום, "The Saints of Violence and Innuendo", שיצא כסינגל שיווקי.
ב-12 באפריל הודיעה הלהקה ברשתות החברתיות כי הפצת האלבום תידחה בגלל עיכובים בהדפסת מהדורות הוויניל והתקליטור של האלבום: ”קיבלנו החלטה קשה לדחות את הפצת האלבום מ-22 באפריל ל-1 ביולי בגלל עיכובים בהדפסת תקליטי הוויניל. אנחנו רוצים לוודא שלמעריצים תהיה גישה לאלבום בכל המדיות האפשריות, באותו היום שבו הוא יוצא.”
ב-1 ביוני הוציאה הלהקה את הסינגל השני מתוך האלבום, "Daylight".
באמצע חודש יוני הודיעה הלהקה כי תחגוג את יציאת האלבום בהופעה מיוחדת שתתקיים בפלורידה ותשודר במקביל בחינם בשידור חי ברשת האינטרנט.
ב-21 ביוני הושקה אפליקציית רשת בשם "Planet Zero Observer", שבאמצעות מציאות רבודה עוקבת אחרי כוכב הלכת במסלולו, ומציגה במקביל סמלים אינטראקטיביים שמכילים טיזרים לאלבום.
ב-17 בינואר 2023 יצא הסינגל השלישי מתוך האלבום, "Dead Don't Die".
כחודש לאחר מכן, ב-22 בפברואר, הוציאה הלהקה את "A Symptom of Being Human", סינגל רביעי מתוך האלבום. בראיון לרדיו ABC הסביר סמית שהסינגל יוצא במקביל לסינגל השלישי, אך בניגוד אליו מופנה לתחנות רדיו המשדרות מוזיקה עכשווית למבוגרים בתקווה לפנות לקהלים חדשים שאינם נחשפים למוזיקה של שיינדאון. סמית ציין שהכוונה היא שהשיר "Dead Don't Die" ימשיך להצליח בתחנות הרוק, בעוד "Symptom" יצליח בקרב מאזיני הפופ. זו הפעם הראשונה בה הוציאה הלהקה סינגל המיועד מראש לקהל זה, אם כי השיר "Second Chance" צעד גם במצעד המוזיקה העכשווית למבוגרים לאחר שיצא תחילה לתחנות הרוק, ועבר ממנו למצעדים אחרים.
ביקורות

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
Kerrang!: 
Distorted Sound: 8/10
Rock Sins: 8/10
Ghost Cult: 7/10
סטיב ביבי מאתר המגזין kerrang! נתן לאלבום ציון של 4 מתוך 5 כוכבים, וציין שכשמתייחסים לאלבום כאל יצירה שלמה, הוא ממשיך את עבודתה הטובה של שיינדאון, אך גם מרחיב את צעדיה. הוא ציין שרוב השירים יכולים היו לעמוד בפני עצמם, אך יחדיו הם מהווים עבודה של להקה שאינה מפחדת לסטות במהירות מצד אחד של הדרך לצד השני, ושל כוכבי רוק שמבינים לגמרי את מי שהפכו אותם לכאלה.
ג'זמין ל'אמי מהמגזין Distorted Sound נתנה לאלבום ציון של 8/10 וכתבה שהאלבום הוא אלבום קונספט שמתמקד בחוויות מה שהיה "התירוץ לשנתיים האחרונות". היא ציינה שהאלבום חוזר למקורותיה של הלהקה ושמי שהתאכזבו מהאלבום Attention Attention יגלו שהאלבום הנוכחי מפצה עליו, מחזיר את הלהקה למקורות מצד אחד, אך גם מפתח את הצליל שלה ולוקח אותו למקומות חדשים.
סיימון קרמפטון מהאתר Rock Sins נתן לאלבום ציון 8/10 וכתב שלמרות שניתן היה לוותר על חלק מקטעי המעבר לטובת רציפות, הלהקה עושה עבודה טובה בהעברת המסרים והרעיונות של האלבום, מבלי לנכר את מעריצי הלהקה. הוא ציין שזה האלבום הכבד ביותר, כמו גם הניסיוני ביותר של הלהקה, וכנראה גם הטוב ביותר שלה. הוא כתב שמדובר באלבום רוק מיינסטרימי גדול ורועש, שיש לו הרבה מה להגיד, ובין אם לוקחים את השירים בגובה העיניים או מתייחסים למסר שהוא מעביר, אי אפשר להתחמק מהאירועים שהובילו אליו. הוא ציין שמדובר באלבום מלא לב ותשוקה, ושהוא מספק מספיק רגעים ייחודיים על מנת לתת ללהקה חיים חדשים בשלב זה של הקריירה שלהם.
סטיב טובי מהמגזין Ghost Cult נתן לאלבום ציון 7/10. הוא ציין שבין אם האלבום פוליטי או לא, התחושה הכללית היא שהוא מעודד אינדיבידואליזם וחשיבה ביקורתית, והימנעות מהיסחפות אחר החשיבה הקבוצתית שמאפיינת את תרבות הרשתות החברתיות. בה בעת הוא מכוון זרקור על הסכנות שבכניעה להלך הרוח הקולקטיבי והבחירה בצד כזה או אחר. הכותב הוסיף שבין השירים הראויים, האלבום השביעי של שיינדאון עורר אתגר.